L 182/54
EL
Επίσημη Εφημερίδα της Ευρωπαϊκής Ένωσης
19.7.2023
4.3.
Ο πλοίαρχος θεωρείται υπεύθυνος για οποιαδήποτε αποδεδειγμένη παραποίηση του συστήματος VMS του σκάφους που έχει ως στόχο να επηρεαστεί η λειτουργία του ή να παραποιηθούν τα μηνύματα στίγματος.
Τυχόν παραβάσεις επισύρουν τις ποινές που προβλέπει η νομοθεσία της Μαδαγασκάρης.
Ο πλοίαρχος δεν μπορεί να θεωρηθεί υπεύθυνος για δυσλειτουργίες των συστημάτων επικοινωνίας που αναφέρονται στο σημείο 4.2. 4.4.
Τυχόν διαφορές εξετάζονται στο πλαίσιο της μεικτής επιτροπής. 5.
Τροποποίηση της συχνότητας αποστολής των μηνυμάτων στίγματος 5.1.
Σε περίπτωση που υπάρχουν αποχρώσες ενδείξεις βάσει των οποίων εικάζεται ότι έχει διαπραχθεί παράβαση, το ΚΠΑ της Μαδαγασκάρης μπορεί να ζητήσει από το ΚΠΑ του κράτους σημαίας, με κοινοποίηση στην Ένωση, να μειώσει τη συχνότητα αποστολής μηνυμάτων στίγματος ενός σκάφους στα τριάντα λεπτά για δεδομένη χρονική διάρκεια έρευνας.
5.2. Τα εν λόγω αποδεικτικά στοιχεία διαβιβάζονται από το ΚΠΑ της Μαδαγασκάρης στο ΚΠΑ του κράτους σημαίας και στις αρχές της Ένωσης. 5.3.
Το ΚΠΑ του κράτους σημαίας διαβιβάζει αμελλητί στο ΚΠΑ της Μαδαγασκάρης τα μηνύματα στίγματος με βάση τη μειωμένη συχνότητα αποστολής. 5.4.
Το ΚΠΑ της Μαδαγασκάρης κοινοποιεί τάχιστα το πέρας της διαδικασίας επιθεώρησης στο ΚΠΑ του κράτους σημαίας και στην Ένωση. 5.5.
Στο τέλος της καθορισμένης περιόδου έρευνας, το ΚΠΑ της Μαδαγασκάρης ενημερώνει το ΚΠΑ του κράτους σημαίας και την Ένωση για τυχόν απαιτούμενη παρακολούθηση. 6.
Ισχύς του μηνύματος VMS σε περίπτωση διαφοράς Τα δεδομένα εντοπισμού που εκδίδονται από το σύστημα VMS αποτελούν αμάχητο τεκμήριο σε περίπτωση διαφοράς μεταξύ των συμβαλλομένων μερών.
Τμήμα 5 Παρατηρητές 1.
Παρατήρηση των αλιευτικών δραστηριοτήτων 1.1.
Τα μέρη αναγνωρίζουν ότι είναι σημαντικό να τηρηθεί το πρόγραμμα εθνικού παρατηρητή και οι υποχρεώσεις που απορρέουν από τα ισχύοντα ψηφίσματα της IOTC όσον αφορά το πρόγραμμα επιστημονικών παρατηρητών. 1.2.
Για τους σκοπούς αυτούς: 1.2.1.
Κάθε σκάφος οφείλει να επιβιβάζει παρατηρητή αλιείας ενόσω βρίσκεται στην αλιευτική ζώνη της Μαδαγασκάρης.
Τουλάχιστον το 30 % των σκαφών πρέπει να επιβιβάζουν παρατηρητές που ορίζονται από την αρχή της Μαδαγασκάρης.
Για το υπόλοιπο 70 %, η παρουσία παρατηρητών οργανώνεται, κατά περίπτωση, μέσω περιφερειακών προγραμμάτων παρατηρητών ή προγράμματος ηλεκτρονικής παρατήρησης.
1.2.2.
Καθήκον των παρατηρητών είναι να μεριμνούν για την εφαρμογή του σημείου 1.1 ή για κάθε άλλη ανάγκη συλλογής επιστημονικών πληροφοριών που προσδιορίζονται από το εθνικό ινστιτούτο της Μαδαγασκάρης ή από την κοινή επιστημονική ομάδα εργασίας. 2.
Ορισμός σκαφών και παρατηρητών 2.1.
Κατά την έκδοση των αδειών αλιείας, η Αρχή της Μαδαγασκάρης δημοσιεύει και, ενδεχομένως, επικαιροποιεί τον κατάλογο των σκαφών που έχουν επιλεγεί για την επιβίβαση παρατηρητή από τη Μαδαγασκάρη, σύμφωτηςε τους στόχους που αναφέρονται στο σημείο 1.2.1. 2.2.
Η Αρχή της Μαδαγασκάρης διαβιβάζει ηλεκτρονικά τον κατάλτηςαυττηςστις αρχέτης Ένωσης και στους ενδιαφερόμενους πλοιοκτήτες αμέσως μετά τη δημοσίευση ή την ενημέρωσή του.
Εάν ένα από τα σκάφη που επιλέχθηκε αντιμετωπίζει μια δεόντως τεκμηριωμένη έλλειψη χώρου λόγω των απαιτήσεων ασφάλειας, ιδίως όσον αφορά της πειρατεία, η Αρχή της Μαδαγασκάρης προσαρμόζει τον κατάλογο σκαφών που έχουν επιλεγεί προκειμένου να ληφθεί υπόψη η κατάσταση αυτή, διασφαλίζοντας παράλληλα τον στόχο που αναφέρεται στο σημείο 1.2.1. 2.3.
Μόλις οριστικοποιηθεί ο κατάλογος των αλιευτικών σκαφών που έχουν επιλεγεί για την επιβίβαση παρατηρητή, η Μαδαγασκάρη ενημερώνει ταυτόχρονα τους ενδιαφερόμενους πλοιοκτητες ή τον ναυτικό πράκτορά τους σχετικά με τα σκάφη τα οποία οφείλουν να επιβιβάσουν παρατηρητή ο οποίος ορίζεται σύμφωνα με το σημείο 1.2.1.